Publication: Magyar Közlöny
Issue: MK-2010-132 (Year: 2010, Number: 132)
Era: contemporary
Section: a választási eljárásról szóló 1997. évi C. törvény 2. §-ának hatálya alá tartozó választások helyi, területi elõkészítésére,
Paragraph Index: 961

29. § Az Ámr. 75. § (3)–(4) bekezdése helyébe a következõ rendelkezés lép: „(3) A szabad fedezet rendelkezésre állásának vizsgálatához a (2) bekezdés szerint a kötelezettségvállalás értékeként meghatározott összegbõl a tárgyévet, valamint az azt követõ három évet terhelõ összegeket kell összevetni a tárgyévi költségvetés elõirányzatait, valamint – amennyiben az ismert – az azt követõ évek költségvetési keretszámait az összevetés idõpontjáig ismert adatok alapján terhelõ kötelezettségek mértékével. A kötelezettségvállalás – az Áht. 12/A. § (6) bekezdésében, 13/B. § (2) bekezdésében és a Kbt. 48. § (3) bekezdésében meghatározott eset, továbbá az európai uniós forrásból utófinanszírozással biztosított támogatások kivételével – a fedezet rendelkezésre állásának hiányában tiltott, amennyiben a tárgyévben, valamint az ismert költségvetési keretszámok alapján a tárgyévet követõ években a szükséges mértékû szabad elõirányzat nem áll rendelkezésre.

Source: https://magyarkozlony.hu/hivatalos-lapok/72d32261196d8c74f73240625c0cadfefecccc7e/dokumentumok/4af2a61ae75d718dd3b1d1137331a07cfccf1c97/letoltes